10 daga áskorun - segjum bless við plast og annan óþverra . Hugsum betur um náttúruna ! Sumir dagar eru á einhvern hátt alveg ómöguegir . Allt í óreiðu og svo mikið að gera . Þreytan algjörlega að taka yfir . Þessa daga getur verið auðveldara að grípa með sér skyndibita á leiðinni heim í stað þess að elda . Líklega gerist þetta hjá öllum á einhverjum tímapunkti . Er það ekki í lagi svona af og til ? Á meðan það gerist ekki oft . Við ættum samt auðvitað öll að hafa það í huga að draga úr skyndibita . Bæði vegna heilsufars okkar , peninga og umhverfis . Í lang flestum tilfellum fylgir ótrúlegt magn af rusli með skyndibita . Ruslið er kannski meira en mann grunar . Yfirleitt er einhvers konar pappír eða plast box utan um matinn sem ekki er notað aftur . Ef maturinn kemur svo á bakka ( aðallega þegar þú borðar á staðnum ) , þá er oft pappír á bakkanum sjálfum . Einnota pappa eða plast drykkjarmál . Plast lok ofan á . Plast rör sem pakkað er inn í pappa eða plast . Hnífapör úr plasti sem pökkuð eru inn í plast . Sósur í litlum plast umbúðum og salatsósur í litlum pokum . Allar þessar umbúðir eru svo einungis notaðar rétt á meðan á máltíðinni stendur eða á leiðinni heim . Eftir það fara umbúðirnar beinustu leið í tunnuna . Á skyndibitastöðum er sjaldnast settur mikill metnaður í flokkun sorps svo það mætti ætla að sáralítill partur sé endurunninn . Það er þá skömminni skárra að taka þetta með sér heim og flokka sjálfur . Lóur taka áttunda daginn í að skora á ykkur að minnka sorp sem fylgir skyndibita . Borðum frekar hollan og góðan mat sem við eldum sjálf . Minnkum ruslið og bætum heilsuna . Þetta myndband er kannski ekki allra , en þeir meiga eiga það að hér eru nokkrar sjokkerandi tölur um rusl ásamt góðum ráðum til að minnka ruslið þegar skyndibiti er keyptur .